Naționalismul bulgar a crescut treptat la mijlocul secolului al XIX-lea, odată cu apariția unei clase economico-sociale a negustorilor și meșteșugarilor bulgari, dezvoltarea educației populare cu finanțare bulgărească, lupta pentru o  și acțiuni politice pentru formarea unui stat bulgar separat. Prima și a Doua Răscoală Sârbă au pus bazele unei Serbii autonome spre sfârșitul anilor 1810, iar Grecia a apărut ca stat independent în 1832, în urma Războiului Grec de Independență. Cu toate acestea, sprijinul pentru obținerea independenței printr-o luptă armată împotriva otomanilor nu era universal. Sentimentele revoluționare se concentrau în mare măsură în rândurile sectoarelor mai educate și urbane ale populației. Exista mai puțin sprijin  pentru o revoltă organizată în rândul țărănimii și al celor mai bogați negustori, care se temeau că represaliile otomane ar pune în pericol stabilitatea economică și marile lor proprietăți din mediul rural.